[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000005", "text": "Gwneud ffrindiau newydd. Newid ymddygiad. Magu hyder. Ni allwch fychanu\u2019r manteision o fod yn rhan o\u2019r teulu Eco-Sgolion."}, {"text_idx": "#000006", "text": "Mae Eco-Sgolion yn rhaglen gynhwysol a cyfannol. Rydym eisiau codi dyheadau pob dysgwr, yn eu galluogi i wneud camau tuag at bedwar diben y cwricwlwm."}, {"text_idx": "#000007", "text": "Mae rhoi gwybodaeth a dealltwriaeth o faterion amgylcheddol i bobl ifanc yn yr ysgol, nid yn unig yn eu grymuso i weithredu nawr, ond yn ogystal, bydd yn eu hannog i arwain y ffordd ac annog newid yn y dyfodol. Byddant yn cael eu cefnogi i ddatblygu\u2019n ddysgwyr uchelgeisiol a galluog sy\u2019n barod i ddysgu drwy gydol eu bywydau.\nMae arwain cyfarfodydd, chwarae rolau gwahanol mewn ti\u0302m, dylanwadu ar newid mewn eraill, siarad ag ymwelwyr a chyfoedion a chynllunio ymgyrchoedd yn sgiliau gydol oes sy\u2019n cyfoethogi taith ddysgu pobl ifanc. Mae Eco-Sgolion yn rhoi\u2019r cyfle i ddysgwyr ddangos eu bod yn gyfranwyr medrus a chreadigol sy\u2019n eu paratoi i chwarae rhan lawn mewn bywyd neu waith.\nMae pobl ifanc heddiw yn llunwyr polisi, perchnogion busnes a defnyddwyr y dyfodol. Mae defnyddio\u2019r rhaglen Eco-Sgolion rhyngwladol yn ffordd wych o ddatblygu dinasyddion moesegol a gwybodus Cymru a\u2019r byd.\nMae pobl ifanc yn gadael Eco-Sgolion yn gwybod bod eu lleisiau a\u2019u syniadau\u2019n gallu gwneud gwahaniaeth. Mae hynny\u2019n sicrhau eu bod yn unigolion hyderus sy\u2019n barod i fyw bywydau sy\u2019n dwyn boddhad fel aelodau gwerthfawr cymdeithas."}, {"text_idx": "#000009", "text": "Mae\u2019r naw pwnc Eco-Sgolion cydgysylltiedig yn rhoi cyfle i ddatblygu dull thematig ar draws pob un o\u2019r chwe Maes Dysgu a Phrofiad (MDPh)."}, {"text_idx": "#000010", "text": "Mae hyn, nid yn unig yn caniata\u0301u i fyfyrwyr ddod yn fwy soffistigedig yn eu dealltwriaeth amgylcheddol, ond mae hefyd yn eu galluogi i wneud cysylltiadau a throsglwyddo sgiliau a ddysgwyd."}, {"text_idx": "#000012", "text": "Cysyniad sylfaenol Eco-Sgolion yw adnabod meysydd o fewn ysgol y gellir eu gwella\u2019n amgylcheddol a chymryd camau i wneud gwahaniaeth. Gall hyn arwain at arbedion sylweddol mewn costau ym meysydd fel gwastraff, ynni, dw\u0302r a sbwriel. Y cyfan yn sgil newidiadau positif mewn ymddygiad, sydd wedi\u2019u hysgogi gan eich disgyblion!"}, {"text_idx": "#000013", "text": "O fudd i gymunedau lleol, Cymru a\u2019r byd"}, {"text_idx": "#000014", "text": "Mae rhaglen Eco-Sgolion yn cysylltu cyd-destunau lleol, cenedlaethol a rhyngwladol. Yn fwy na hynny, mae\u2019r naw pwnc Eco-Sgolion yn cyd-fynd a\u0302 llawer o 17 Nod Datblygu Cynaliadwy\u2019r Cenhedloedd Unedig."}, {"text_idx": "#000015", "text": "Mae Eco-Sgolion yn cael eu hannog i edrych y tu hwnt i diroedd yr ysgol, estyn allan i\u2019r gymuned ehangach a mynd i\u2019r afael a\u0302 materion lleol."}, {"text_idx": "#000016", "text": "Mae\u2019r rhaglen wedi\u2019i gwreiddio yn niwylliant Cymru ac mae wedi\u2019i chydnabod ar lefel cenedlaethol gan Lywodraeth Cymru, sydd wedi cefnogi\u2019r rhaglen am fwy na 20 o flynyddoedd."}, {"text_idx": "#000017", "text": "Mae Eco-Sgolion yn ffenomen fyd-eang sy\u2019n gweithredu mewn 70 o wledydd. Mae cymryd rhan yn y rhaglen yng Nghymru yn gwneud eich ysgol yn rhan o deulu byd-eang o fwy na 56,000 o ysgolion ledled y byd sy\u2019n cymryd camau cadarnhaol i greu dyfodol cynaliadwy."}, {"text_idx": "#000018", "text": "Gallwch gymryd rhan mewn ymgyrch, ymuno a\u0302 gwers am ddim, a dal i fyny a\u0302 hyfforddiant diweddar."}, {"text_idx": "#000020", "text": "Mae ein holl Eco-Sgolion yn gweithio drwy saith cam. Ar o\u0302l i ysgol roi hyn ar waith a chasglu tystiolaeth o\u2019i chynnydd, mae\u2019n gallu gwneud cais am wobr Eco-Sgolion"}, {"text_idx": "#000021", "text": "I ddechrau credwyd y byddai\u2019n amhosibl sefydlu Pwyllgor Eco-Sgolion oherwydd natur anghenion addysgol arbennig ein plant. Mae\u2019r ysgol yn\nbennaf ar gyfer plant ag awtistiaeth ac felly bydd y plant hyn yn cael anawsterau yn cyfathrebu\u2019n gymdeithasol...Mae\u2019r Pwyllgor EcoSgolion wedi darparu llwyfan i ddod a\u0302\u2019r grwpiau hyn ynghyd ac mae wedi helpu llawer o blant i gael hyder yn siarad yn y grw\u0302p."}, {"text_idx": "#000022", "text": "Mae ysbryd yr E-di\u0302m yn anhygoel ac mae\u2019r disgyblion wrth eu bodd yn cymryd rhan weithredol bob wythnos. Maent yn ymfalchi\u0308o yn eu hysgol... Eleni, rydym yn disgwyl gweld 40 a mwy o aelodau yn mynychu\u2019r E-di\u0302m am eu bod wedi gweld drostynt eu hunain pa mor werthfawr yw\u2019r clwb. Mae\u2019n anrhydedd gweld y balchder hwn yn y plant a\u2019r awydd i ddiogelu\u2019r amgylchedd."}, {"text_idx": "#000023", "text": "Mae un person yn gallu dechrau\u2019r newid, mae un grw\u0302p yn gallu dylanwadu ar eraill, mae un gymuned yn gallu gwneud gwahaniaeth i genedlaethau\u2019r dyfodol. Nid yw hyn yn broblem un person; mae\u2019n broblem bawb. Meddyliwch yn la\u0302n, meddyliwch yn daclus, meddyliwch am gymuned well."}, {"text_idx": "#000024", "text": "Mae Eco-Sgolion wedi sicrhau bod eco-addysg nid yn unig yn\u2018ychwanegiad\u2019 ar gyfer ticio bocs ESDGC. Mae wedi sicrhau ein bod wedi sefydlu eco-addysg trwy\u2019r cwricwlwm cyfan. Mae ein disgyblion yn fwy ymwybodol o\u2019u hamgylchedd a\u2019r ffordd y gall y penderfyniadau y maent yn eu gwneud gael effaith waeth neu well arno."}]